കളക്ടര് പരിശോധന നടത്തി ഇന്ന് വീണ്ടും ചര്ച്ച തൃക്കരിപ്പൂര്: വെള്ളാപ്പിലെ റേഷന് കട തര്ക്കവുമായി ബന്ധപ്പെട്ട് ജില്ലാ കളക്ടര് സ്വാഗത് ഭണ്ഡാരി വെള്ളാപ്പിലും ഇടയിലക്കാട്ടുമെത്തി പരിശോധന നടത്തി. പ്രശ്നം പരിഹരിക്കാനുള്ള ശ്രമങ്ങളുടെ ഭാഗമായി ഇന്ന് രാവിലെ 11 ന് കളക്ടറുടെ ചേംബറില് ചര്ച്ച നടത്തും. വെള്ളാപ്പില് തൃക്കരിപ്പൂര് പഞ്ചായത്ത് പ്രസിഡന്റ് സത്താര് വടക്കുമ്ബാട്, സത്യഗ്രഹമിരുന്ന പഞ്ചായത്തംഗം കെ.എം. ഫരീദ, മുന് ജില്ലാ പഞ്ചായത്ത് പ്രസിഡന്റ് എ.ജി.സി. ബഷീര്, പഞ്ചായത്തംഗം ഷംസുദീന് ആയിറ്റി തുടങ്ങിയവര് കളക്ടറുമായി ചര്ച്ച നടത്തി. തുടര്ന്ന് ഇടയിലക്കാട്ടെത്തിയ കളക്ടറോട് വലിയപറമ്ബ് പഞ്ചായത്ത് പ്രസിഡന്റ് വി.വി. സജീവന്, കെ. മധുസൂദനന്, വി.കെ. കരുണാകരന്, ആര്. ശ്രീജിത്ത് തുടങ്ങിയവര് തങ്ങളുടെ വാദമുഖങ്ങള് ബോധിപ്പിച്ചു. ജില്ലാ, താലൂക്ക് സപ്ലൈ ഓഫീസര്മാരും സ്ഥലത്തെത്തിയിരുന്നു. 39 വര്ഷത്തിലധികമായി തൃക്കരിപ്പൂര് പഞ്ചായത്തിലെ വെള്ളാപ്പില് പ്രവര്ത്തിക്കുകയായിരുന്ന റേഷന് കട വലിയപറമ്ബ് പഞ്ചായത്തിലെ ഇടയിലക്കാട്ടേക്ക് മാറ്റാന് ഉത്തരവിറക്കിയ ഹോസ്ദുര്ഗ് താലൂക്ക് സപ്ലൈ ഓഫീസറുടെ നടപടി റദ്ദാക്കണമെന്ന് തൃക്കരിപ്പൂര് പഞ്ചായത്ത് ഭരണസമിതി യോഗം ആവശ്യപ്പെട്ടു.